# Nomenclatura de la UNESCO

La Nomenclatura de la UNESCO és una classificació i codificació normalitzada dels camps de la ciència i de la tecnologia. El nom complet és Nomenclatura internacional normalitzada per als camps de la ciència i la tecnologia. Les divisions de Política Científica i d'Estadística de la Ciència i Tecnologia de la UNESCO la van proposar el 1973 i 1974. El propòsit era que fos una eina útil per:
* Les enquestes d'estadística anuals i bianuals de la UNESCO en ciència i tecnologia.
* Les estadístiques sobre potencial científic i tecnològic fetes pels estats membres.
* Les estadístiques en el camp de política científica i tecnològica d'altres agències de les Nacions Unides i organitzacions internacionals.
Aquesta nomenclatura té un ampli ús per classificar els projectes de recerca i les tesis doctorals.
La codificació consta de fins a set dígits per classificar diferents apartats:
* Camp: és l'apartat més general codificat amb dos dígits. Se subdivideixen en disciplines.
* Disciplina: és la descripció general de grups d'especialitats de ciència i tecnologia. Es codifiquen amb quatre dígits, afegint dos dígits més al camp. Les disciplines d'un mateix camp, o amb referències creuades, tenen característiques comunes.
* Subdisciplina: és l'entrada més específica de la nomenclatura que representa l'activitat que es realitza dintre d'una disciplina. Consta de sis dígits, afegint dos dígits més a la disciplina, normalment separats per un punt.
* Especialitat. Normalment les subdisciplines es corresponen amb les especialitats individuals, excepte en alguns pocs casos on s'afegeix un setè dígit separat per un guió.

## Llista de camps de la ciència i la tecnologia

A continuació la llista de camps de la Nomenclatura de la UNESCO codificats amb dos dígits, i amb enllaços a les especialitats corresponents codificades amb sis o set dígits:
| Codi | Camp | Especialitat |
| 11 | Lògica | especialitats 11 |
| 12 | Matemàtiques | especialitats 12 |
| 21 | Astronomia i Astrofísica | especialitats 21 |
| 22 | Física | especialitats 22 |
| 23 | Química | especialitats 23 |
| 24 | Ciències de la vida | especialitats 24 |
| 25 | Ciències de la Terra i de l'espai | especialitats 25 |
| 31 | Ciències agronòmiques | especialitats 31 |
| 32 | Ciències de la salut | especialitats 32 |
| 33 | Ciències tecnològiques | especialitats 33 |
| 51 | Antropologia | especialitats 51 |
| 52 | Demografia | especialitats 52 |
| 53 | Ciències econòmiques | especialitats 53 |
| 54 | Geografia | especialitats 54 |
| 55 | Història | especialitats 55 |
| 56 | Ciències jurídiques i Dret | especialitats 56 |
| 57 | Lingüística | especialitats 57 |
| 58 | Pedagogia | especialitats 58 |
| 59 | Ciències polítiques | especialitats 59 |
| 61 | Psicologia | especialitats 61 |
| 62 | Ciències de les arts i les lletres | especialitats 62 |
| 63 | Sociologia | especialitats 63 |
| 71 | Ètica | especialitats 71 |
| 72 | Filosofia | especialitats 72 |

## Vegeu també

* Llista de disciplines de la Nomenclatura de la UNESCO, els codis de quatre dígits.

## Enllaços externs

* (anglès) Document de la UNESCO, format pdf.
* (castellà) Informació del Ministeri d'Educació i Ciència Arxivat 2020-08-09 a Wayback Machine.